b'\n_START_ARTICLE_\nCattell-Hornova teorija inteligentnosti\n_START_SECTION_\nRAZVOJ\n_START_PARAGRAPH_\nObe vrsti inteligentnosti se naglo razvijata od rojstva do obdobja odraslosti, vendar fluidna inteligentnost kot posledica biolo\xc5\xa1kega zorenja centralnega \xc5\xbeiv\xc4\x8dnega sistema, kristalizirana inteligentnost pa kot posledica zgoraj opisanih investicijskih u\xc4\x8dinkov fluidne inteligentnosti in socialnega okolja na \xc5\xa1olanje \xc4\x8dloveka. Fluidna inteligentnost naj bi dosegla svoj vi\xc5\xa1ek \xc5\xbee okrog 16. leta, po 30. letu za\xc4\x8dne po\xc4\x8dasi, nato pa vse bolj strmo upadati. Kristalizirana inteligentnost svoj razvoj kon\xc4\x8da nekoliko kasneje, s starostjo tudi ne upada oziroma v nekaterih primarnih mentalnih sposobnostih celo raste do pozne starosti.\n_START_SECTION_\nMERJENJE\n_START_PARAGRAPH_\nFluidno inteligentnost najbolj merijo testi, ki so neodvisni od kulture, kot so odkrivanje odnosov na materialu, ki je za \xc4\x8dloveka popolnoma nov (Progresivne matrice, klasifikacija likov \xe2\x80\xa6) ali na splo\xc5\xa1no poznanem verbalne gradivu (analogije); testi indukcije (serije \xc5\xa1tevilk, \xc4\x8drk, tonov \xe2\x80\xa6); delno tudi testi obsega neposrednega pomnjenja; preizku\xc5\xa1anje delovnega spomina, v katerih mora oseba opravljati enostavne manipulacije gradiva, ki ga hrani v kratkoro\xc4\x8dnem spominu (menjavanje vrstnega reda elementov, \xc5\xa1tetje, kolikokrat se neki element v dalj\xc5\xa1i seriji pojavlja \xe2\x80\xa6). _NEWLINE_Kristalizirano inteligentnost najbolje merijo testi naslednjih primarnih mentalnih sposobnosti: verbalno razumevanje, numeri\xc4\x8dna sposobnost, formalno logi\xc4\x8dno rezoniranje, razumevanje mehanskih odnosov, izkustvena presoja \xe2\x80\xa6 To so testi, v katerih sicer ne gre za enostavno reprodukcijo znanja, ampak za probleme, ki so \xc4\x8dloveku popolnoma novi, ki pa jih uspe\xc5\xa1no lahko re\xc5\xa1uje le, \xc4\x8de je\xc2\xa0\xc2\xbbopremljen\xc2\xab\xc2\xa0z dolo\xc4\x8denimi pomagali in programi za obdelavo informacij, ki jih ve\xc4\x8dina ljudi pridobi v procesu institucionaliziranega kultiviranja, v glavnem v \xc5\xa1oli.'